
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 266 


8 Απριλίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου 
«ΕΛΑΣΤΡΩΝ» του Βιομηχανικού συγκροτήματος 
της Α.Ε. «ΒΙΟΧΑΛΚΟ Ελληνική Βιομηχανία Χαλκού 
και Αλουμινίου Α.Ε.», που βρίσκεται επί της οδού 
Πειραιώς 252 στην περιοχή Ελαιώνα του δήμου 
Ταύρου (Ν. Αττικής) και καθορισμός ειδικών όρων 


και περιορισμών δόμησης αυτού». 1 

Τροποποίηση σχεδίου πόλης Ελασσόνας που αφορά 
τμήμα της οδού Υψηλάντου από την οδό Ξάνθου 

έωςτηνοδόΣκουφά. 2 

Τροποποίηση ρυμοτομικού σχεδίου του Δήμου Συκεών 
Νομού Θεσσαλονίκης, για το χαρακτηρισμό ως πε¬ 
ζοδρόμου τμήματος της οδού Μεγάρων, που περι¬ 
λαμβάνεται μεταξύ των οδών Πόντου και Κομνηνών 3 


ΑΠΟΦΑΣΕΙ Σ 

Αριθ. 47772/1352 (1) 

Χαρακτηρισμός ως διατηρητέου του κτιρίου 
«ΕΛΑΣΤΡΩΝ» του Βιομηχανικού συγκροτήματος της 
Α.Ε. «ΒΙΟΧΑΛΚΟ Ελληνική Βιομηχανία Χαλκού και 
Αλουμινίου Α.Ε.», που βρίσκεται επί της οδού Πειραι¬ 
ώς 252 στην περιοχή Ελαιώνα του δήμου Ταύρου (Ν. 
Αττικής) και καθορισμός ειδικών όρων και περιορι¬ 
σμών δόμησης αυτού». 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της παρ. 2 του άρθρου 110 του Κώδικα 
Βασικής Πολεοδομικής Νομοθεσίας (άρθρο μόνο του κω- 
δικοποιημένου Π.Δ/τοςτης από 14.7.1999-Δ'580), όπως 
αντικαταστάθηκε με την παρ. 2 του άρθρου 3 του Ν. 
2831/2000 «Τροποποίηση των διατάξεων του Ν. 
1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (Α' 140). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέ¬ 


θηκε με το άρθρο 27 του Ν. 2081/1992 (Α' 154) και τροπο¬ 
ποιήθηκε με την παραγρ. 2α του άρθρου 1 του Ν. 
2469/1997 (Α'38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλ¬ 
λοντος Χωροταξίας και Δημοσίων Έργων στους 
Υφυπουργούς Περιβάλλοντος Χωροταξίας και Δημοσίων 
Έργων» (Β' 1484). 

4. Τις διατάξεις της παρ. Β του άρθρου 1 του π.δ/τος 
28/28.1.1993 «Καθορισμός αρμοδιοτήτων που δια¬ 
τηρούνται από τον Υπουργό και τις Περιφερειακές Υπη¬ 
ρεσίες διανομαρχιακού επιπέδου του Υπουργείου Περι¬ 
βάλλοντος, Χωροταξίας και Δημοσίων Έργων» (Α' 9). 

5. Την από 2.10.2001 αιτιολογική έκθεση της Διεύ¬ 
θυνσης Πολεοδομικού Σχεδιασμού - Τμήμα Παραδοσια¬ 
κών Οικισμών. 

6. Την από 4.10.2001 σύμφωνη γνώμη της φερόμενης 
ιδιοκτήτριας εταιρείας Α.Ε. «ΒΙΟΧΑΛΚΟ Ελληνική Βιομη¬ 
χανία Χαλκού και Αλουμινίου Α.Ε.». 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του προϋπολογισμού του 
οικείου Ο.Τ.Α., αποφασίζουμε: 

1. Χαρακτηρίζεται ως διατηρητέοτο κτίριο «ΕΛΑΣΤΡΩΝ» 
του Βιομηχανικού συγκροτήματος της Α.Ε. «ΒΙΟΧΑΛΚΟ 
Ελληνική Βιομηχανία Χαλκού και Αλουμινίου Α.Ε.», που 
βρίσκεται επί της οδού Πειραιώς 252, στην περιοχή Ελαι¬ 
ώνα του δήμου Ταύρου (Ν. Αττικής), όπως φαίνεται με 
μαύρη διαγράμμιση στο σχετικό πρωτότυπο διάγραμμα 
σε κλίμακα 1:1000, που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την αριθμ. 
47772/2002 πράξη του και που αντίτυπό του σε φωτοσμί¬ 
κρυνση δημοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο, κα¬ 
θώς και οι μεταγενέστερες προσθήκες που εναρμονίζο¬ 
νται με αυτό. Οι μεταγενέστερες προσθήκες καιτα υπάρ¬ 
χοντα προσκτίσματα που αλλοιώνουν το αρχικό κτίριο 
αφαιρούνται μετά από έγκριση της Επιτροπής 
Πολεοδομικού και Αρχιτεκτονικού Ελέγχου (Ε.Π.Α.Ε.). 

3. Στο χαρακτηριζόμενο ως διατηρητέο κτίριο απαγορεύ¬ 
εται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων τους. 

4. Επιτρέπεται η επισκευή, ο εκσυγχρονισμός των εγκα- 

ταστάσεων, η στατική ενίσχυση και η εσωτερική διαρρύθ¬ 
μιση του κτιρίου που χαρακτηρίζεται ως διατηρητέο, εφό¬ 
σον δεν αλλοιώνεται ο γενικός αρχιτεκτονικός χαρακτή¬ 
ρας του και δεν θίγονται τα διατηρητέα στοιχεία του. 

5. Στο ως άνω κτίριο επιτρέπεται, πέραν της βιομηχανι¬ 
κής χρήσης και η ένταξη πιλοτικών παραγωγικών δρα¬ 
στηριοτήτων για τεχνολογική έρευνα. 

6. Επιτρέπεται η ανακατασκευή της καμινάδας, όπως 
φαίνεται με μαύρη διαγράμμιση στο ως άνω τοπογραφι- 
κό διάγραμμα. Η μελέτη αυτής εγκρίνεται από την αρμό¬ 
δια Διεύθυνση Πολεοδομικού Σχεδιασμού. 

7. Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στο χαρακτηριζόμενο ως διατη¬ 
ρητέο κτίριο. 


Επιτρέπεται η τοποθέτηση επιγραφών μικρών διαστάσε¬ 
ων που πληροφορούν για την χρήση των χώρων του κτιρίου. 

8. Αίτηση για προσθήκη στο διατηρητέο κτίριο απο- 
στέλλεται από την πολεοδομική υπηρεσία, με γνώμη της 
ΕΠΑΕ, στην αρμόδια Υπηρεσία του Υπουργείου Περιβάλ¬ 
λοντος, Χωροταξίας και Δημοσίων Έργων, για ειδικές 
ρυθμίσεις, σύμφωνα με τις διατάξεις του άρθρου 4 του Ν. 
1577/1985 όπως αυτό ισχύει, εφόσον δεν παραβλάπτεται 
το διατηρητέο κτίριο. 

9. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Αθήνα, 12 Μαρτίου 2002 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

Αριθ. 366 (2) 

Τροποποίηση σχεδίου πόλης Ελασσόναςπου αφορά τμή¬ 
μα της οδού Υψηλάντου από την οδό Ξάνθου έως την 
οδό Σκουφά. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 3 και 70 του Ν.Δ/τος της 
17.7.1923 (ΦΕΚ. 228 Α) «Περί σχεδίων πόλεων κ.λ.π.» 
όπως τροποποιήθηκε και συμπληρώθηκε μεταγενέστε¬ 
ρα. 

2. Τις διατάξεις του άρθρου 29 του Ν. 2831/2000 
(ΦΕΚ140Α) «Περί τροποποίησης του Γενικού Οικοδομι¬ 
κού Κανονισμού (Ν. 1577/85) και άλλων διατάξεων». 

3. Το Π.Δ/μα από 14.6.1989 ( ΦΕΚ 431Δ/16.6.89) με το 
οποίο εγκρίθηκε η πολεοδομική μελέτη επέκτασηςτου οι¬ 
κισμού Ελασσόνας Δήμου Ελασσόνας. 

4. Την Απόφαση 117/2001 του Δημοτικού Συμβουλίου 
Ελασσόνας και το γεγονός ότι κατά της παραπάνω από¬ 
φασης δεν υπήρξαν ασκηθείσες ενστάσεις. 

5. Τη θετική γνωμοδότηση 33/4/5.3.2002 του Περιφε¬ 
ρειακού Συμβουλίου Χωροταξίας Οικισμού και Περιβάλ¬ 
λοντος της ΔΙΠΕΧΩ Θεσσαλίας. 


6. Το γεγονός ότι από τις κανονιστικές διατάξεις της 
Απόφασης αυτής δεν προκαλείται δαπάνη σε βάρος του 
Κρατικού Προϋπολογισμού και του οικείου Δήμου. 

Επειδή: 

1. Με την τροποποίηση διευκολύνεται η διάνοιξη της 
οδού. 

2. Βελτιστοποιείται το σχήμα της οδού, ευθυγραμμίζε¬ 
ται, χωρίς να μειώνεται το εύρος της. 

3. Αποφεύγονται περιττές προσκυρώσεις, αποφασίζου¬ 
με: 

Την έγκριση της τροποποίησης του ρυμοτομικού σχεδί¬ 
ου πόλης Ελασσόνας που αφορά τμήμα της οδού Υψηλά¬ 
ντου από την οδό Ξάνθου μέχρι την οδό Σκουφά όπως 
απεικονίζεται στο τοπογραφικό διάγραμμα σε κλ. 1:500 
που συνέταξε ο Τοπογράφος Μηχανικός Αθανάσιος Κων- 
σταντινίδης το οποίο συνοδεύει την παρούσα Απόφαση. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Λάρισα, 12 Μαρτίου 2002 

Ο Γενικός Γραμματέας Περιφέρειας 
ΙΩΑΝΝΗΣ ΚΑΡΑΤΖΙΩΤΗΣ 




Τα ύψη προσαυξάνονταικατά 

Αριθ. 2048πε (3) 

Τροποποίηση ρυμοτομικού σχεδίου του Δήμου Συκεών 
Νομού Θεσσαλονίκης, για το χαρακτηρισμό ως πεζο¬ 
δρόμου τμήματος της οδού Μεγάρων, που περιλαμ¬ 
βάνεται μεταξύ των οδών Πόντου και Κομνηνών. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 154 του από 14.7.1999 
Π.Δ/τος «Κώδικας βασικής πολεοδομικής νομοθεσίας» 
(ΦΕΚ 580Δ/99). 

2. Τις διατάξεις του Ν. 2503/1997 «Διοίκηση, Οργάνωση 
της Περιφέρειας, ρύθμιση θεμάτων για την Τοπική Αυτο¬ 
διοίκηση και άλλες διατάξεις» (ΦΕΚ 107Α/97). 

3. Τις διατάξεις του Ν. 2831/2000 «Τροποποίηση των 
διατάξεων του Ν. 1577/1985 (Γενικός Οικοδομικός Κανο¬ 
νισμός) και άλλες πολεοδομικές διατάξεις» (ΦΕΚ 
140Α/2000) και ειδικότερα του άρθρου 29. 

4. Τις διατάξεις της με αριθ. 5631/26.7.2000 (ΦΕΚ 
1339/τ.Β'/2000) απόφασης του Γενικού Γραμματέα Περι¬ 
φέρειας Κεντρικής Μακεδονίας και ειδικότερα της παρ. 
3.Β.1.του άρθρου 1. 

5. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137Α/85) που 
προστέθηκε με το άρθρο 27 του Ν. 2081/1992 (ΦΕΚ 
154Α/92) και αντικαταστάθηκε με την παράγραφο 2α του 
άρθρου 1 του Ν. 2469/1997 (ΦΕΚ 38Α/97). 

6. Τις με αριθ. 329/1997 και 407/2000 (επικαιροποίηση) 
αποφάσεις του Δημοτικού Συμβουλίου Συκεών. 


7. Την 41η /2002 πράξη του Περιφερειακού Σ.Χ.Ο.Π.Κε¬ 
ντρικής Μακεδονίας (συνεδρία 2η/ 26.2.2002) με τη θετι¬ 
κή γνωμοδότησή του. 

8. Τα Π.Δ. από16.8.1966 (ΦΕΚ 152 Δ/16.9.66), από 
9.9.1970 (ΦΕΚ 245Δ/22.10.70) ισχύοντα διατάγματα ρυ¬ 
μοτομίας στην περιοχή Ροδοχωρίου του Δήμου Συκεών. 

9. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

Εγκρίνεται η τροποποίηση ρυμοτομικού σχεδίου της 
περιοχής Ροδοχωρίου του Δήμου Συκεών Νομού Θεσσα¬ 
λονίκης ως εξής: 

Χαρακτηρίζεται ως πεζόδρομος το τμήμα της οδού Με¬ 
γάρων, που περιλαμβάνεται μεταξύ των οδών Πόντου και 
Κομνηνών, όπως η παραπάνω ρύθμιση φαίνεται στο πρω¬ 
τότυπο χρωματισμένο διάγραμμα κλίμακας 1:500, θεω¬ 
ρημένο από το Δ/ντη της ΔΙΠΕΧΩΚΜ που συνοδεύει την 
απόφαση αυτή. 

Η ισχύς της απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή και το διάγραμμα που τη συνοδεύει να 
δημοσιευθούν στην Εφημερίδα της Κυβερνήσεως. 

Θεσσαλονίκη, 8 Μαρτίου 2002 

Με εντολή Γενικού Γραμματέα Περιφέρειας 
Ο Γ ενικός Διευθυνής 
ΔΗΜΟΣΘΕΝΗΣ ΣΑΡΗΓΙΑΝΝΗΣ 

